Լեյ

Չժան Իսին (, ), ավելի հայտնի է որպես Լեյ (), չինացի երգիչ, կոմպոզիտոր, հեղինակ, պարող և դերասան։ Հարավկորեաչինական հայտնի EXO բոյբենդի EXO-M ենթախմբի անդամ։ Նրան սկսել են ճանաչել 2005 թվականին թողարկած չինական Star Academy տաղանդների հաղորդման ժամանակ։ 2015 թվականի հունվարին ներառվել է Baidu ամսագրի «2014 թվականի ամենահայտնի սելեբրիթիներ»-ի ցուցակի մեջ և ճանաչվել 5-րդը։ 2015 թվականի սեպտեմբերին նա թողարկել է իր ինքնակենսագրական գիրքը, որն անվանվել է "Standing Firm at 24"։

Վաղ կյանք 
Չժան Իսինը ծնվել է Չինաստանի Հունան նահանգի Չանշա քաղաքում 1991 թվականի հոկտեմբերի 7-ին։ 2000 թվականի, երբ նա 9 տարեկան էր, դերասան և երգիչ Ջիմմի Լինի հետ մասնակցել է չինական հեռուստաշոուի, դրանով հիմք դնելով կազմակերպական արդյունաբերության հետ պայմանագրերին կնքելուն։ Լեյն իր կարիերան սկսել է Հունանում, որպես երեխա աստղ, այն բանից հետո, երբ 2005 թվականին Star academy հեռուստաշոուի ժամանակ զբաղեցրել է երրորդ հորիզոնականը։ 2006 թվականի ապրիլին մասնակցել է Ջանգ Ջիջոնգի «The Duke of Mount Deer»-ի լսումների փուլին։ Դառնալով եզրափակիչի մասնակից, նա չի հաղթել այդ դերը։ 2008 թվականին Լեյն միացել է SM Enterainment-ին։ 2011 թվականին, EXO-ի առաջնելույթից առաջ, նա Shinee խմբի հետ մասնակցել է նրանց համերգային շրջագայություններին։

2015 թվականի սեպտեմբերի 17-ին թողարկել է իր ինքնակենսագրական «Standing Firm at 24» գիրքը։ Գրքի ստանդարտ տարբերակը թողարկվել է հոկտեմբերի 7-ին։ Գիրքը թողարկումից 24 րոպե անց առցանց վաճառքներից հավաքելով 68,537 օրինակ զբաղեցրել է առաջին հորիզոնականը։

Կարիերա

2012-2013 թվականներ։ Առաջնելույթ խմբի կազմում 

2012 թվականի հունվարի 17-ին Լեյն հանրությանն է ներկայացվել, որպես EXO խմբի վեցերորդ մասնակից։ Խմբի առաջին «What Is Love» երգը թողարկվել է հունվարի 30-ին։  Խումբը պաշտոնական առաջնելույթ ունեցել 2012 թվականի ապրիլի 8-ին։

2012 թվականի դեկտեմբերին, Լեյն Քայի, Յուն Հոյի, Ըն Հյոկի, Դոնգ Հեի, Մին Հոյի և Թեմինի հետ միասին ձևավորել են SM The Performance խումբը։ Խումբն առաջին անգամ ելույթ է ունեցել SBS Gayo Daejeon-ի բեմում դեկտեմբերի 29-ին և թողարկել «Spectrum» սինգլը հենց հաջորդ օրը։

2013 թվականի սեպտեմբերին Լեյն միացել է Mnet-ի «Dancing 9»-ի պարային կատարմանը, իսկ նրա հետ միացել են նաև Հյո Յոնը և Քայը, ու Knife party-ի ժամանակ կատարել են «Centipede», իսկ Gent & Jawns-ի ժամանակ «Coco» երգերի պարերը։ 2013 թվականի դեկտեմբերին կազմակերպությունը թողարկել է SM Rookies ծրագրի տեսահոլովակը, որի երաժշտության հեղինակը Լեյն էր։

2014-ներկա։ Դերասանական կարիերա և այլն 
2014 թվականի մայիսին սկսած EXO-ի «The Lost Planet Tour» համերգային շրջագայության ժամանակ Լեյն կատարել է «I'm Lay» երգ։

2014 թվականի հունիսի 19-ին չինական «Music Billboard Charts» ծրագիրը թողարկել է Լեյի լուսանկարներից և դա անվանել մեծ հաջողություն։

2014 թվականի դեկտեմբերի 31-ին Լեյն Hunan TV հաղորդման տարեվերջյան հատուկ թողարկման ժամանակ կատարել է «I'm Coming» երգի պարը, որի կոմպոզիտորը ինքն էր։

2015 թվականի մարտի 18-ին Լեյն հայտնել է իր «Երեխա տիեզերքից» ֆիլմում մասնակցության մասին, որի պրոդյուսերը Ջանգ Զիյին է, և, որը թողարկվել է նույն տարվա դեկտեմբերի 4-ին։ 2015 թվականի ապրիլին Լեյն խմբի մյուս անդամների ու Մուն Գա Յոնի հետ նկարահանվել է «EXO-ի հարևանությամբ» վեբ-դորամայում։

2015 թվականի մարտին կազմակերպությունը հայտնել է, որ Լեյի համար ստեղծում է հատուկ անձնական ստուդիա։ Ստուդիան հիմնադրվել ու գրանցվել է, որպես «Zhang Yixing Studio» 2015 թվականի մարտի 31-ին։

Մայիսի 13-ին Լեյին ներկայացրել են որպես «Go Fighting!»հեռուստահաղորդման կանոնավոր հյուր։

Ավելի ուշ նա գրել է «Promise» երգը, որը ներառվել է EXO խմբի երկրորդ ալբոմի՝ «Love Me Right»-ի մեջ, որը թողարկվել է 2015 թվականի հունիսի 3-ին։ Նա նաև գրել է այդ երգի չինական տարբերակի բառերը, քանի որ կորեական տարբերակի բառերը գրել էին Չանյոլն ու Չենը։

Օգոստոսի 18-ին հաստատվել է Լեյի մասնակցությունը «To Be A Better Man» հեռուստասերիալում։ 2015 թվականի սեպտեմբերին Լեյի հաստատել է իր մասնակցությունը «Kung Fu Yoga» ֆիլմում, որի նկարահանումներին մասնակցել է նաև Ջեքի Չանը։ 2015 թվականի հոկտեմբերին նա ընտրվել է  «Unexpected Love» ֆիլմի նկարահանումներին մասնակցելու համար, որոնց մասնակցել է նաև F(x) խմբի անդամ Քրիսթալ Չոն։

Նա գրել և կատարել է «Alone» երգը, որը դարձել է «Ex Files 2: The Backup Strikes Back» ֆիլմի սաունդթրեքը և գրավել է «Baidu Music Chart» հիթ-շքերթի առաջին հորիզոնականը։ Լեյը նաև 2015 թվականի նոյեմբերին թողարկել է «Happy Youth» երգը, որն էլ դարձել է «Երեխա տիեզերքից» ֆիլմի սաունդթրեքը, որն էլ զբաղեցրել է «Billboard Chart V.» հիթ-շքերթի 8-րդ հորիզոնականը։

Սկավառակագրություն

Հեղինակային երգեր

Ֆիլմագրություն

Ֆիլմեր

Դորամաներ

Հեռուստաշոուներ

Երաժշտական տեսահոլովակներում մասնակցություն

Պատմագրություն

Մրցանակներ և անվանակարգումներ

Աղբյուրներ

Ծանոթագրություններ 

Չինացի երգիչներ
EXO խմբի կատարողներ
Չինացի կոմպոզիտորներ
Չինացի պարողներ
Չինացի դերասաններ
Հարավկորեացի դերասաններ
Բեմական կեղծանուններ